LidanRubinov/Halacha-QA huggingface dataset:
שאלה: בשר של חברת בלדי  חלק בית יוסף  בכשרות עמק יזרעאל: הרב! רציתי לשאול לגבי בשר בקר של חברת בלדי שמוכרים כאן בסופר בקרני שומרון, בשר זה הוא בהשגחת הרבנות עמק יזרעאל (לא זוכר את שם הרב) וכתוב שהוא חלק בית יוסף. -מהי רמת הכשרות של השגחה זו? האם היא טובה? אני יודע שיש לכם רשימת מומלצים,אנא,אם יש לכם בעיה לענות לי על שאלה זו בפומבי,אל תתנו לי את רשימת המומלצים,אני מכיר אותה,אלא תענו לי בבקשה רק למייל באופן פרטי.
תשובה: יש בארץ עשרות ואולי מאות מפעלים גדולים ומפעלים קטנים ש"מעבדים בשר". בתחום הזה של הכשרות יש שני נושאים שצריך לדון בהם. א. חומרי הגלם - בשר ומוצרי בשר, תבלינים, עמלינים, פוספטים וחומרים נלווים כגון שרוולי נקניקיות ונקניק ב. נהלי ההשגחה במפעל - הימצאות משגיח בשעות העבודה, נעילת מדבקות כשרות בתוך ארון או כספת וכד, הובלת סחורה בשיטת ה"חותם בתוך חותם". עיין בנהלי הכשרות של הרה"ר לגופו של ענין לגבי השאלה שלך. אין באפשרותנו לבדוק כל מפעל כדי לדעת מה בדיוק רמת הכשרות שם. לכן ברשימת המומלצים מופיעים רק מפעלים של בד"צים שבהם אנו יודעים שכל מרכיבי הכשרות שהוזכרו לעיל עומדים ברמה גבוהה ביותר של כשרות.
שאלה: ליבוביץ  ואמא שלי: הרב ושתהיה לך גמר חתימה טובה. אני נער בן 15,לומד אמונה כדי לברר את הדרך וכו. 1.יצא לי לשמוע את ישעיהו ליבוביץ,אני חושב שאין בעיה הגיל צעיר לשמוע עוד דעות כי אני מברר מה נכון לטעמי,מה הרב חושב? 2.אמא שלי שמעה שאני שומע דעות של אדם הנחשב ככופר(היא לא יודעת מי זה בכלל) ואסרה עליי לשמוע אותו,איך אני מתמודד עם מצב שאמא שלי מחליטה עליי מה להאמין ומה לא? ושנה טובה
תשובה: אני מזדהה מאוד עם עמדתך. בן 15 בהחלט מסוגל לשמוע דעות שונות ואט אט לברר את האמת שלו מתוך הדברים. הקפד למען עצמך לנהוג בעצת ח : "אף אתה עשה אזניך כאפרכסת וקנה לך לב מבין לשמוע את דברי מטמאים ואת דברי מטהרים את דברי אוסרין ואת דברי מתירין את דברי פוסלין ואת דברי מכשירין " לגבי אמא שלך: יש לחלק בין שני מישורי דיון. מישור דיון אחד הוא מישור הדיון המשפטי הלכתי. במישור זה אין אדם רשאי לכלוא את הרוח שלך, ואתה חופשי ובן חורין ללמוד מכל מקום שאתה מבקש לעשות זאת (אני מדגיש שאין אדם שרשאי לכלוא את הרוח, אולם הקב"ה בהחלט רשאי לצוות מה מותר ומה אסור ללמוד). אולם יחסים בין בן לאמו לא מתנהלים רק לפי שפת הדין. אתם צריכים לנהל אותם ביחסי שפת המשפחה, הרצון הטוב, הנועם וכדו. על כן, הצע לה לקרוא אתך ביחד כמה מדבריו של פרופ  ליבוביץ או משהו מעין זה, וכך בכלל תתרגלו ללמוד ביחד, ותלמדו ביחד גם דברים אחרים. אולי יצא מזה משהו נפלא? וגמר חתימה טובה
שאלה: פדיון הבן: אני אמא ל 3 בנות, בת 39. התגרשתי מאב בנותיי לפני כ4 שנים ונישאתי לפני כמעט שנה עם בחור רווק. אני בהריון ונושאת בשעה טובה בן. שאלתי היא, האם למרות שיש לי בנות מנישואים קודמים אך לבעלי מנישואינו היום, זהו בנו בכורו, האם אנו מחוייבים בפידיון הבן? ישנם הטוענים שמשום שזהו בנו הבכור אנו מחוייבים לפדיון הבן וישנם שטוענים ההיפך, שזה בכלל לפי האמא שכבר ילדה בנות ולכן אינם מחוייבים בטקס הפידיון. מהי אם כן התשובה הנכונה עפ"י הדת וההלכה?
תשובה: אין עושים לו פדיון הבן. כיוון שפדיון הבן הוא לילד הראשון שיוצא מרחם אמו. ולך, ברוך ה, היו תנוקות אחרים שילדת. מזל טוב, ולידה טובה.
שאלה: סוכה שגגה בשיפוע: סוכה שיש לה דפנות, אך הגג שלה בשיפוע לשני הצדדים, כעין אהל ועליו מחצלת קנים סכך לנצח, הכשרה לכל הדעות. האם סוכה זו כשרה? היינו, כלום מותר שגגה של הסוכה והסכך שלה יהיה בשיפוע?
תשובה: במסכת סוכה (סוף פרק א, דף יט ע"ב) שנינו: "העושה סוכתו כמין צריף, או שסמכה לכותל   רבי אליעזר פוסל מפני שאין לה גג וחכמים מכשירים". בגמרא מובאת ברייתא בה תני איפכא: רבי אליעזר מכשיר וחכמים פוסלים. ועל פי זה פסק הרמב"ם (הלכות סוכה פרק ד הלכה ז): "סוכה שאין לה גג פסולה. כיצד? כגון שהיו ראשי הדפנות דבוקות זה בזו כמין צריף, או שסמך ראש דופן הסוכה לכותל. ואם היה לה גג אפילו טפח, או שהגביה הדופן הסמוך לכותל מן הקרקע טפח   הרי זו כשרה". הרמב"ם פסק כדעה המחמירה, ולכאורה הוא פוסל כאשר אין טפח ישר בגג. אולם לא היא! מדבריו שהדפנות דבוקות זו בזה. משמע כי כוונתו היא שהדפנות משמשות גם כגג, והיינו כאהל סיירים. הדפנות באלכסון ולכן אין גג. אולם אם יש דפנות, ורק הגג באלכסון - הסוכה אינה פסולה. כך נראה גם מדבריו שאם הגביה הדופן הסמוך לכותל מן הקרקע טפח   הרי זו כשרה, משמע שכאשר יש דופן, הרי שיש גג, גם כאשר הוא בשיפוע, והסוכה כשרה. כך עולה גם מן התוספות (ד"ה שאם) שכתבו: "אם הגביה מן הקרקע טפח: ועשה בניו זקוף טפח, והושיב עליו ראשו של שיפוע". בשולחן ערוך (סימן תרלא סעיף י) פסק כמו הרמב"ם, ופירש במשנה ברורה: "עשוי ככוורת שמשפע והולך, שגגו וקירותיו אחד". וזה בדיוק כמו שאמרנו שרק זה פסול. והרמ"א הוסיף: "גם צריך שיהיו הדפנות לאחר שהם גבוהים עשרה   עשויות מדבר שמסככים בהם, דהא הם הסכך". מכאן שמדובר שבהתחלה הדופן זקופה, ואחר כך היא בשיפוע, וכיון שאותו שיפוע משמש כגג, ממילא הוא צריך להיות מסוכך כהלכתו. מסקנה: סוכה שעשויה כאהל סיירים, שהדופן והגג הם אחד, שהדפנות בשיפוע ונפגשות זו בזה   הסוכה פסולה. סוכה שיש לה דפנות עומדים, ורק גגה בשיפוע   אם הגג מסוכך כהלכה   הסוכה כשרה. (התשובה ניתנה מהרב שמואל דוד) רבני ורבניות בית הלל עונים לשו"ת גם בפייסבוק -
שאלה: צום בסוף ההריון: אני בהריון בחודש השמיני. האם אני צמה ביום כיפור? האם להגיע לבית הכנסת או להישאר בבית?
תשובה: ראשית מאחל לך שתעברי את הצום בקלות ועם הרבה משמעות לקראת הלידה הקרובה בשעה טובה. ככלל, כל מעוברת מינקת יולדת או להבדיל חולה, אשר יש חשש שהליכה לבית הכנסת תקשה על הצום ותביאם לצורך לאכול (אף אם מדובר על אכילה מצומצמת בשיעורין) - מוטב שישארו בביתם ויתפללו ביחידות. באופן עקרוני, אשה בהריון צמה כרגיל אע"פ שקשה לה. אמנם, בכל מקום של מחלה או סכנה הנובעת מן הצום, כגון: חולשה קשה במיוחד, התייבשות, סחרחורות קשות, דפיקות לב חריגות, לחץ דם חריג וחום גבוה הנובע מהצום וכן במקרה בו ישנן בעיות מיוחדות שבגללן הרופא ציווה עליה לאכול - במקרים אלו, יכולה לאכול ולשתות פחות מהשיעור כפי שיפורט להלן. כנ"ל במקרה של הריון בסיכון יש לאכול ולשתות פחות מהשיעור. אם כל זה אינו מספיק ויש סכנת נפשות, יש לשתות ולאכול לפי הצורך ולא לקחת כל סיכון מיותר. חשוב לציין שיש לשמוע חוות דעת של רופא אשר מכיר בחשיבותו של הצום. להלן הפרטים על אכילת פחות מהשיעור!!! אכילת שיעורין אסורה מן התורה (כיוון שגם חצי שיעור אסור מן התורה). אעפ"כ התירו חכמים אכילה לשיעורין במקרי צורך גדול בלבד. במקרים אלו יש לאכול לשתות לא יותר מהכמות הבאה תוך כדי פרק הזמן המצויין: o אכילה : נפח 30 סמ"ק כל 9 דק. o שתיה : 40 מ"ל כל 9 דק. לאדם קטן המידה היא כ-32 מ"ל וניתן למדוד בקלות ע"י מלוי מים באחת מלחייו ופליטה לתוך כלי מדידה. קצת פחות מהכמות הנפלטת   זהו שיעור מלא לוגמיו. o במקרה הצורך ניתן להקל במרווח של כ-7 דק. o הזמן נמדד מתחילת האכילה שתיה הקודמת ולא מסופה. o אכילה ושתיה אינן מצטרפות. o ברכה נצרכת רק באכילה הראשונה ויכוון לפטור את שאר האכילות. o עדיף לשתות משקים מזינים, כגון : חלב או מיץ ענבים, על מנת לצמצם את הסיכון לאכילה יותר מכשיעור. גם אשה מיניקה צמה כרגיל. אמנם במקום שהתינוק יונק בלבד וחוששת שייגמר לה החלב - מותר לה לשתות בשיעורין. אם התינוק מסכים לקבל תחליפי חלב ואין לו בעיה רפואית עמם, ובמידה שאין חשש שהחלב ייפסק - אין לשתות לשיעורין. עדיף כמובן לנסות את תחליף החלב לפני יום הכיפורים. שימוש בכדורים טבליות למקרה הצורך: o אדם הנזקק לטיפול תרופתי - מותר לו ליטול כדורים. o אם חייב מים לבולעם, מותר להשתמש במים שטעמם פגום ביותר כגון : מלח או דבר מר. (כך שלא תהיה כל הנאה מהמים). o בטבליות מציצה מותר להשתמש רק בבליעה ולא במציצה. בברכת גמר חתימה טובה וצום מועיל, רונן נויבירט (התשובה ניתנה מהרב רונן נויבירט) רבני ורבניות בית הלל עונים לשו"ת גם בפייסבוק -
שאלה: ברכת הטוב והמטיב: בתחילת החופש הגדול התפללתי על מורה רווקה שלי שתמצא זיווג הגון.לקחתי על עצמי מן פרוייקט לומר עליה תהילים ולהתפלל עליה וביקשתי מהקב ה שכל מעשה טוב,כל השתדלות שלי,כל צדקה שאתן וכל שיעור שאשמע ובקיצור שכל זכות שתהיה לי תעבור אליה למציאת זיווג.שבוע לפני סוף החופש נודע לי כי היא התארסה שמחתי והתרגשתי מאוד וברכתי הטוב והמטיב,לא מזמו שמעתי שמותר לברך הטוב והמטיב רק במקרים מיוחדים,ובקיצור יש עניין לברך הטוב והמטיב על בשורה כזו??
תשובה: לה יש עניין לברך כי זה טוב לה ולארוס. לא נהוג לברך על הטוב והמטיב אם אין לך טובת הנאה מהעניין. אם היית השדכן אולי אפשר לברך במקום שנהגו לשלם לשדכן.
שאלה: הכשר לשוקולד: בע"ה שוקולד וליקר שוקולד של "דה קרינה", קיבוץ עין זיוון, רמת הגולן, בהכשר הרב ישי סמואל ובד"ץ איגוד הרבנים מנצ סטר - האם ברמת כשרות מהודרת? גמר חתימה טובה ו
תשובה: כן
שאלה: איך מגדירים דתי?: יש לי חניכה שהיא כל הזמן שואלת אותי מה זה דתי, מי כן ומי לא. ואני תמיד אומרת שאין הגדרה לדתי. אף אחד לא יכול להגדיר לה אם היא דתייה או לא. והיא תמיד מתווכחת איתי ואומרת שיש הגדרה לדתי אני פשוט לא יודעת מה היא. שאלתי את חברה שלי שהיא נורא דוסית מה היא חושבת. ולפי ההגדרה שלה 90 מהדתיים שאני מכירה סתם חיים בסרט כי הם לא. ופתאום זה נורא הכעיס אותי. זה גישה כל כך שטחית! קל להם לומר שכל בן ששומע שירת נשים לא ראוי להקרא דתי או שכל בת שמרשה לעצמה ללכת עם חצאית קצרה אסור לקרוא לה דתייה. בבצפר שלמדתי לפני שנתיים כתבו לי בתעודה שמבחינה תורנית אני לא אמיתית. זה כל כך פגע בי,איך זה שמורה שמקפידה על כל ההלכות בקפידה שכחה להסתכל על התלמידה שלה מעבר לחצאית שלה, ולראות שהיא לא פספסה בחיים את התפילה בבוקר? כל כך מכעיס וגורם לכל כך הרבה נוער אצלנו אנטי כלפי הדת וכלפי הכל. אז מה שאני רוצה לשאול זה האם לדעתכם חניכה שלי צודקת? יש הגדרה לדתי? האם אני יכולה לאמר לחניכה שלי שאם היא מקפידה על שבת וכשרות אבל לא מקיפדה על חצאית היא לא יכולה לקרוא לעצמה דתייה? האם אנחנו הדתיים באמת עד כדי כך שטחיים שנגדיר דתי ע"פ ביגוד ומוזיקה שאנחנו שומעים? לכם, אתם באמת עוזרים לנוער של עם ישראל ולי בפרט!
תשובה: לך שאלת שאלה יפה ונהדרת, אבל עוד לפני שאני עונה את התשובה, אני רוצה להגיד לך שמה שכתבו לך בתעודה, זה לא רק פוגע, אלא זה גם מעליב ומשפיל. רק רבונו של עולם יכול לדעת מי אמיתי ומי לא. זה מאד כואב ומצער לשמוע את זה, ואני חושב שאם זה עדיין מפריע לך, את יכולה (ואולי גם צריכה) לכתוב לה מכתב, לתאר כמה שזה פגע בך, לתאר את הרגשות שלך ולשמוע מה יש לה לומר. לעצם הענין, יש הגדרה  טכנית  והגדרה  מהותית. בהגדרה הטכנית - הלכתית, מי שהוא לא מחלל שבת בפרהסיא הוא דתי, כלומר, הוא נחשב חלק מהציבור, חלק מהקהילה. מי שהוא מחלל שבת בפרהסיא חס ו הוא לא מצטרף למנין, לא יכול לעלות לתורה, ובעצם לא נחשב חלק מהציבור. (כמובן, אנחנו מתפללים שיחזור בתשובה שלמה, ואנחנו אוהבים אותו מאד, אבל אפשר לומר שהוא  חצה את הקווים.) ההגדרה המהותית היא - דתי זה מי שמקבל עליו עול מלכות שמים. כלומר, הוא מבין שלא הוא קובע את החוקים אלא יש בורא לעולם שקבע את החוקים. זה נכון, שיש הרבה כאלו שמקבלים את החוקים אבל קשה להם להקפיד עליהם מכל מיני סיבות, או שהם לא מודעים לחשיבות שלהם ולחומרה שלהם. כל אלו הם דתיים לכל דבר וענין, מכיון שהעיקר קיים - ברור להם, שהם צריכים לעשות מה שבורא עולם אומר לעשות. החוקים שדיברנו עליהם - חוקי התורה - ההלכה - הם בהרבה מאד נושאים וכיוונים. יש חוקי שבת, חוקי כשרות, חוקי צניעות, חוקים ממוניים ועוד ועוד. טבעי מאד וזה גם המצב, שלכל אחד, יש חוקים שהוא מסוגל יותר להקפיד או מסוגל פחות. כל מי שהיה שמח לקיים את החוקים אם היה ביכלתו - אפשר להגדיר אותו כדתי. כמובן, זה רק ההתחלה. מה שמוטל עלינו זה  לממש  את החלום הזה. כל אחד צריך לחשוב באיזה תחום הוא יכול ורוצה וצריך להשתפר ולחשוב איך משתפרים בו. ברכה והצלחה, טוביה tsbias1 gmail.com
שאלה: כשרות עופות: א. האם כשרות הרבנות למהדרין בעופות מקבילה לכשרויות המחמירות כמו עטרה? והאם צריך לצד זה להופיע שם של רב? ב. מה טיבה של הכשרות של רבנות אור יהודה? רמי לוי עושה מבצעים על עופות של משחטת טל-הל יסכה בהכשר הרבנות באור יהודה.
תשובה: א. מצ"ב קישור למאמר מפורט בנושא ההבדלים בין עופות בכשרות הבד"ץ לכשרות רבנות מהדרין ב. מצ"ב קישור לרשימת העופות המומלצים שלנו
שאלה: תחילת הריון וצום וכן הנקה וצום: 2 שאלות: אני בהריון בשבוע 13, האם עלי לצום באופן רגיל או שיעורים בשתיה ו או אכילה? גיסתי מניקה תינוק בן חודש, האם עליה לצום באופן רגיל או שיעורים? מראש וגמר חתימה טובה לכל עם ישראל.
תשובה: לך, שנה טובה מזל טוב להריון שיהיה בריא וקל עליך, כמו כל אשה בהריון, לצום כרגיל. לגבי היולדת - עליה לשאול בעצמה ובשיחה בה ניתן לברר פרטים לגבי הלידה וכד  גמר חתימה טובה דוד לוי 098987548
שאלה: צום ביום כיפור למי שמטופל בכימותרפיה: אני חולה בסרטן ומטופלת בכימותרפיה. לפי הנחיית הרופא אסור לי לצום. רציתי לדעת מה מותר לאכול ולשתות ובאיזה שיעור? בברכת גמר חתימה טובה
תשובה: בס ד אם אפשר להסתפק בשתיה בלבד אזי עדיף. דהיינו 44 מילימטר כל 9 דקות. אפשר לערבב דבש במים או לשתות יוגורט נוזלי. אם יש לאכול אזי אוכלים משהו ששוקל פחות משלושים גרם כל 9 דקות. במידה ואת לא מרגישה טוב את יכולה להוריד את מספר הדקות בין אכילה ואכילה ובין שתיה לשתיה עד לארבע דקות. גמר חתימה טובה ורפואה שלמה
שאלה: צום במנח עכוז: יש לי חברה בהריון בשבוע 36 עם תינוקת במנח עכוז (מנח שלפחות לפי הנהלים כיום מחייב לידה בניתוח קיסרי). בעבר ילדה תינוקת במוצאי יום כיפור לאחר שצמה. הלידות שלה הן מהירות מאוד ואם תתפתח לידה סביר להניח שלא יהיה זמן והתינוקת תיוולד בלידת עכוז (שיש הסוברים כי רב בה הסיכון) או שתזדקק לניתוח קיסרי דחוף (שמסכן את חיי שתיהן מעצם היותו דחוף). האם עליה לצום ולשתות לשיעורין? האם פטורה לגמרי מהצום?
תשובה: בס ד במידה והרופאים ממליצים לה שלא לצום שתתחיל בשיעורים- 45 מ מ מים כל תשע דקות או שלושים סמ ק אוכל כל תשע דקות. במידה והיא חשה שמתחילים צירים קלים שתאכל ותשתה כרגיל. גמר חתימה טובה
שאלה: שם לתינוק: חג שמח שנה טובה גמר חתימה טובה לכבודו נולד לי ילד חדש ואני לא בטוח לגבי שם האם השם בר עילאי הוא שם טוב ידוע לי כי בר משמעו בן אך בכל זאת אהבנו את השם ברעילאי כאשר הצליל הוא barilay האם שינוי הצליל משנה את משמעות השם? כמובן שהשראה לשם היא רבי יהודה בר עילאי נ.ב אני גר באמריקה
תשובה: שם נפלא
שאלה: כשרות: שאלתי נוגעת לכשרות של בשר בקר- אני רוצה להקפיד על כשרות מהודרת- האם כשרשום על גבי הבשר חלק בית יוסף בהשגחת הרבנות הראשית לישראל אך זה לא של חברה ידועה או מותג כמו של "עטרה" זה זהה לכשרויות של "עטרה" או "מחפוד", האם יש לסמוך על הכיתוב בלבד ( חלק בית יוסף ) או שחייבים חותמת של חברה ידועה ומוכרת כגון "עטרה"???
תשובה: לצערי אני לא בקיא בתחום.
שאלה: צום יוהכ  פ לאשה בהריון: אשתי בשבוע השמיני להריונה. רציתי לשאול מהי ההלכה בעניין צום יום כיפורים האם צריכה לאכול לשתות במידה מסוימת? או שלא בברכת שנה טובה וגמר חתימה טובה אסף
תשובה: לגבי שאלתך אודות אישה בשבוע השמיני האם צריכה לצום ביום כיפור. ההלכה מורה שבאופן עקרוני אישה בהריון צריכה לצום. אך אם היא חשה חולשה וכאבי ראש משמעותיים (מעבר לצום רגיל) ניתן להתיר לה לשתות לשיעורים. מה זה שיעורים? "מלוא לוגמיו בזמן כדי אכילת פרס." זאת אומרת שתמלא כמות של לחי אחת שלה עם מים ותשתה כמות כזאת (בערך 40 סמ"ק) כל 9 דקות. ואם קשה לה יכולה להמתין כל 7 דקות. עוד בעניין נשים בהריון בלידה: בברכת גמר חתימה טובה הלל מרצבך
שאלה: צום יום כיפור: אני חולה במחלה חיסונית כרונית. לפני מס ימים שוחררתי מבית חולים לאחר שנמצא חיידק בגופי ואני מקבל אנטיביוטיקה. בנוסף, אני חלש וטרם חזרתי לעצמי לאחר מחלה זו. אבקש לברר האם עלי לצום באופן מלא? לאכול לשתות פחות משיעור? וגמר חתימה טובה.
תשובה: הלכה זו מסורה לרופאים יראי שמיים ולא לרבנים. אולם הבעיה היא שישנם רופאים רבים שמתוך חששנות יתר או מתוך זלזול במצווה מורים תמיד לכל חולה לשתות ולאכול ביום הכיפורים. ויש סבורים בטעות שאם יגידו לחולה לשתות ולאכול לשיעורים, כבר אין בכך איסור. אך האמת היא שגם שתייה או אכילה לשיעורים אסורה מהתורה, ורק לאחר שמצב החולה הוגדר כמסוכן והותר לו לאכול, אם הוא יכול, מוטב שיסתפק בשתייה ואכילה לשיעורים. לפיכך על החולים לשאול בעניין זה רופא ירא שמיים. ואין יראת השמיים תלויה בהכרח בכיפה, אלא העיקר הוא שהרופא יהיה ישר ומוסרי ויכריע באחריות מרבית, הן כלפי קדושת הצום והן כלפי חיי אדם. רופא ירא שמיים שנמצא בספק, ישקול בעצמו מה היה עושה אם ביום הכיפורים היה נודע לו על חולה כזה שצם. אם היה מוכן לנסוע עשר דקות כדי לשכנע אותו לשתות ולאכול ולהצילו מספק סכנה, סימן שאכן יש כאן ספק סכנת נפשות ועליו להורות לחולה שלפניו לשתות ולאכול ביום הכיפורים. ואם למרות אחריותו כלפי חיי אדם לא היה מקדיש לכך נסיעה של עשר דקות, סימן שאין כאן ספק סכנה ועליו להורות לחולה לצום. עצה זו מועילה לרופא רגיל, שמצד אחד אינו עצלן, ומאידך אינו נחפז לבקר את חוליו. עצה זו טובה גם לשואלים, שיכולים להציב דילמה זו בפני הרופא, ואם הרופא ישר, יוכלו לבחון האם יש בצום סכנת נפשות או לא. ובדיעבד, אם שאלו רופא שאינו ירא שמיים, והלה אמר לחולה שעליו לאכול ולשתות משום חשש סכנה, והחולה לא הספיק לשאול רופא ירא שמיים - על החולה לאכול ולשתות ביום הכיפורים. שכן אף שאינו בטוח שהרופא השיב לו כהלכה, מכל מקום יתכן והשיב כהלכה, וכיוון שהוא בספק סכנה, עליו לאכול ולשתות ביום הכיפורים. וכן חולה שלא הספיק לשאול רופא אבל הוא מרגיש חולשה מיוחדת הקרובה לסכנה יכול לאכול ולשתות. אייל משה
שאלה: מותר ואסור ביום כיפור: ברצוני לשאול האם מותר לילדים בני 5 ו-3 לשחק ביום כיפור ובשבת בפלסטלינה, לבנות וליצור צורות (ולא למרוח על דף כמו צביעת ציור)? ושאלה נוספת, האם מותר לקלח ילדים ביום כיפור -יום שבת אחר הצהריים, כמובן מבלי להרטיב את הראש? אני מאפשרת לבעלי השנה פעם ראשונה לנסוע לישיבה שלו להתפלל בחג, ונשארת בבית עם הילדים, ומנסה לחשוב על רעיונות להעביר את הזמן איתם. אודה לתשובה לפני החג, בברכת כתיבה וחתימה טובה.
תשובה: לשואלת: 1. לא ראוי לשחק הפלסטילינה בשבת ויום כיפור. 2. אסור לרחוץ ילדים ביום כיפור וניתן להמתין עד סוף היום. הרב אריה שטרן ראש מכון הלכה ברורה
שאלה: צום בהריון: כבוד הרב אני בהריון בשבוע ה30 שלי, כבר זמן רב יש לי סחרחורות וכאבים חזקים בגב ובבטן התחתונה. לאור ההריון הקודם שלי שילדתי מוקדם יחסית ולאור המצב הנוכחי, איני יודעת מה לעשות למרות שאני מאוד רוצה לצום. אשמח לתשובתך, חתימה טובה ושנה טובה סלי זו פעם שניה שאני שולחת כי לא מצאתי את השאלה הראשונה שלי.
תשובה: המקרה שלך מורכב, ומצריך תשובה אישית שאינה בהכרח מתאימה לכל אישה בהריון. מומלץ להתייעץ עם הרופא שלך האם את נמצאת בהריון מסוכן, והאם הכאבים מעידים על סכנה מסוימת. במידה ויש חשש סכנה, מומלץ שתנוחי כל יום כיפור, ואם יש צורך תשתי לשיעורים (מלוא לוגמיו כל 9 דקות). במידה ואת חשה צירים את צריכה לשתות כרגיל כי יש בזה חשש סכנה לתינוק. בברכת גמר חתימה טובה, הלל מרצבך
שאלה: כדור אקמול יום כיפור: האם מותר לקחת כדור אקמול עם קפאין בלי מים ביום כיפור? הדבר יקל על הצום שלי.
תשובה: מותר למי שהצום גורם לו צער רב, לבלוע גלולות כדי להקל מצערו. וכן מותר למי שסובל מכאבי ראש עזים בגלל חסרון הקפה, ליטול גלולות שיש בהן קפאין או כדור להפגת כאבי ראש. הרחבה אף שגזרו חכמים שלא ליטול תרופות בשבת שמא יגיע מתוך כך לשחיקת סממנים, נחלקו הפוסקים לגבי תרופות שמייצרים כיום בבית חרושת, ואדם פרטי אינו רגיל לעשותם. ולמעשה במצב של צער מותר ליטול גלולות, וכאשר מדובר במיחוש מטריד אבל עדיין בלא צער, אסור. וכן מותר ליטול גלולות לשינה, וכן תרופות שצריכים ליטול ברציפות מספר ימים. וכן הדין לגבי יום הכיפורים. ואף שמדברי חכמים אסור לאכול ביום הכיפורים גם דבר שאינו טעים, כאן אין כוונתו לאכול, ולכן אין בזה איסור. ורק מצד איסור נטילת תרופות בשבת, אסור למי שאינו מצטער לבלוע גלולות. אייל משה
שאלה: נפילה בחיי נישואים: שואלת בשביל חברה. חברה שלי נשואה. בעקבות מריבות בינה לבין בעלה והתרחקות הזוג, החברה נכשלה והיתה עם גבר אחר. לא יחסי אישות מלאים אלא מה שנקרא "אביזריו". לא בטוח אם הגבר הגיע לסיפוק מלא. הזוג ב"ה חזר לתלם והיא מצטערת על מעשיה ולא תחזור עליהם לעולם. ידוע לי שמי שמקיים יחסי אישות מלאים מגיע לו כרת, אך אם לא קוימו יחסים מלאים, האם ניתן לכפר על ידי חזרה בתשובה? אשמח לתשובה במהרה לפני יום הכיפורים.
תשובה: אכן מקרה חמור מאוד. אשת איש שמזנה זה גילוי עריות שהוא יהרג ואל יעבור. יש לציין שאף חיבוק ונישוק של חיבה יש בו משום איסור תורה על ערווה. ואף על פי כן, למדונו רבותנו שלכל דבר בעולם יש תשובה. אותה אישה חייבת להכיר בחטאה, להתחרט, להתוודות, ולקבל על עצמה שלא תשוב לזה החטא לעולם. כל התהליך הזה חייב לעבור ברצינות מלאה. הייתי מוסיף שראוי שהיא תבכה על זה בדמעות, ושתבטיח לעצמה שלא יקרה לה דבר כזה בחיים. אולי שתקבל על עצמה להתרחק יותר מגברים (לא לשוחח בכלל עם גברים אחרים, מעבר למשהו ענייני קצר). אולי אפילו שתקבל על עצמה קבלה טובה בהקשר לכך, כגון הקפדה בצניעות (בכיסוי ראש או בדברים אחרים). ואחר התפילות, והחזרה בתשובה שלה, שתאמין באמונה שלימה שה  הטוב מוחל וסולח, ויקבל את תשובתה באהבה רבה. מתוך תפילה גדולה לגמר חתימה טובה, הלל מרצבך
שאלה: צום יו"כ בהריון עם הקאות: מה דין אשה בהריון חודש שלישי, בהריונות הקודמים - וגם עכשיו - עד לחודש הרביעי כל יום בעיקר בבוקר מקיאה עד שהיא שותה קפה ועוגה וכד. מה הדין לגבי צום יום כיפור? האם לשתות לכתחילה בבוקר לשיעורים? האם רק אחרי כמה הקאות? אשמח למענה בהקדם. וגמח"ט!
תשובה: ראשית, שיהיה הריון משמח. כיוון שמדובר במצווה דאורייתא, שיש עליה כרת - צריך להיזהר שלא להקל בה ראש. צריך להתאמץ. אם אפשר - לצום. בכל מקרה, עדיף לא לשתות לשיעורין בשלב שלא צריך, ורק אם צריך - לשתות מלא.
שאלה: נעילת נעליים: רציתי לשאול אם מותר לנעול נעלי הוואניס בכיפור??
תשובה: לא מכיר את סוג הנעל. אך אם זו נעל שנועלים כל השנה כי היא נוחה - אני מסויג. פוסקים כתבו שלא לועגים למי שמחמיר בדבר.
שאלה: כשרות שוקולד שנקנה בדיוטי פרי: קיבלתי מהבוס שלי שוקולד זה במתנה ואיני יודעת אם יש לו כשרות אין שום סימן מיוחד והאותיות גם כל כך קטנות שאני לא רואה היטב אשמח לבדיקתך איפה רואים את סימן הכשרות ואם בכלל כשר (נקנה בדיוטי פרי, ברור לי שזה לא מחייב שיהיה כשרות, אין לי בעיה עם חלב נוכרי במידה וזה כשרות מהסוג הזה ) שם השוקולד Milka Candy Candy, Choco-Swing מספר ברקוד 7622400008948 אודה לתשובה מהירה אוסנת
תשובה: כאשר מוצר כשר יש עליו סימון של כשרות (יש בחו"ל סימונים שונים - עייני בקישור). לעיתים מוצר נמכר בארץ בקו ייצור כשר ובחו"ל בקו יצור לא כשר. לכן חייבים למצוא סימן כשרות על המוצר עצמו. אם אין סימון - לא כשר. יש רשימות של מוצרים כשרים, צריך לחפש ברשת (להלן שתי דוגמאות).
שאלה: יום כיפור והריון: אני ב ה בהריון שני שבוע 32 עם תינוק בן 10 חודשים בבית. (שכרגע הוא עם חום.) רוב ההריון תקין עם מעט כאבי ראש וסחרחורות. רציתי לדעת מה קורה עם במהלך הצום אני מתחילה להרגיש מאד מאד חלשה ולא חשה בטוב. האם יהיה מותר לי להתחיל לשתות בשיעורים? כיצד?! ושנה טובה!
תשובה: לגבי שאלתך אודות אישה בהריון האם צריכה לצום ביום כיפור. ההלכה מורה שבאופן עקרוני אישה בהריון צריכה לצום. אך אם היא חשה חולשה וכאבי ראש משמעותיים (מעבר לצום רגיל) ולא עוזר לה המנוחה. ניתן להתיר לה לשתות לשיעורים. מה זה שיעורים? "מלוא לוגמיו בזמן כדי אכילת פרס." זאת אומרת שתמלא כמות של לחי אחת שלה עם מים ותשתה כמות כזאת (בערך 40 סמ"ק) כל 9 דקות. ואם קשה לה יכולה להמתין כל 7 דקות. עוד בעניין נשים בהריון בצום: בברכת גמר חתימה טובה
שאלה: כשרות: הטבלתי בלנדר זכוכית. לאחר מכן שטפתי אותו עם סקוצ בשרי. האם הוא הפך לבשרי? או שאוכל להשתמש בו כחלבי.מראש רציתי שהוא יהיה חלבי. אשמח לתשובה בהקדם.
תשובה: אם לא שטפת במים חמים (שהיד סולדת) הוא לא נהיה בשרי ואת יכולה להשתמש בו בחלבי.
שאלה: הנקה וצום: אני חודשיים וחצי אחרי לידה ומיניקה. התינוקת יכולה לשתות גם תחליף חלב אך מבחינתי ההנקה בעדיפות גבוהה והיא חיונית לי. יש לי קצת קושי בהנקה - לעיתים אין לי מספיק חלב אך אני נלחמת להתמיד בהנקה. אני גם מתקשה מאוד בצומות בלי קשר, ונוטה להתייבשות. עקב הנ"ל אני חוששת מאוד מהצום ומכך שההנקה תיפגע מאוד מהחולשה שלי. האם ניתן לשתות לשיעורין כבר מהבוקר כדי למנוע התייבשות שלי ושל ההנקה? והאם ניתן לשתות נוזל ממותק כדי לקבל גם סוכרים?
תשובה: לגבי שאלתך אודות אישה מניקת האם צריכה לצום ביום כיפור. ההלכה מורה שבאופן עקרוני אישה הן בהריון והן בהנקה צריכה לצום. אם התינוק ניזון בעיקר מחלב והצום לא יאפשר לו לינוק, מותר לה באופן מיוחד לשתות בשיעורין. מה זה שיעורים? "מלוא לוגמיו בזמן כדי אכילת פרס." זאת אומרת שתמלא כמות של לחי אחת שלה עם מים ותשתה כמות כזאת (בערך 40 סמ"ק) כל 9 דקות. ואם קשה לה יכולה להמתין כל 7 דקות. תוספת מתוך תשובה של יועצת הנקה: רוב הנשים המיניקות מגלות שאם שותות הרבה עוד לפני הצום, הן מצליחות ללא כל בעיה להיניק במשך הצום. אם האם המיניקה מרגישה חולשה כשהיא הולכת לבית הכנסת, אז עדיף לה להישאר בבית מאשר להרגיש צורך לשתות בעד זה שהיא הולכת, רוב הסיכויים שהבעיה במשק החלב תתבטא ביום אחרי הצום, אך ביום זה ניתן כבר להישאר בבית ולנוח תוך שתייה מרובה ואכילת אוכל מזין, אין סיבה שייגרם נזק. גמר חתימה טובה,
שאלה: סמינריון עם מדריך: אני בכיתה ט ולאחרונה היה לנו סמינריון שהיה מאוד יפה ומוצלח רק שקצת הפריעה לי שמי שהעביר את היחידות לכיתה שלנו היה מדריך בן וזה אותי קצת הביך כי כשהיו דיונים ומאוד רציתי להשתתף אבל זה "חסם" אותי ולא היה לי נעים להגיב ולדבר מה אפשר לעשות עם זה?, על העזרה
תשובה: לך יקרה! ישר כוח על שאלתך החשובה ועל הרצון היפה שבך לחפש מה ניתן לעשות מכאן הלאה. התחושות שאת מתארת מובנות וטבעיות לגמרי! אין ספק שסיטואציה כזאת שבה בן מעביר את יחידות בסמינריון לבנות, יכולה בוודאי לעורר איזושהי אי נוחות מסויימת, חסימה או מבוכה. נראה שבאופן טבעי בנות ירגישו פתוחות ומשוחררות יותר לשאול הכל, להביע עמדה או לפתוח דברים בכנות עם מדריכה מאשר עם מדריך בן. יהיו שיאמרו אולי אחרת והפוך, יהיו שיראו זאת כדבר מקובל (שבנים הם אלו שמעבירים יחידות בסמינריון לבנות), ויש הטוענים שדווקא מקבלים כך יותר,. אבל כך או כך, אנחנו מבינים שלכל צד כאן יש יתרונות וחסרונות. נשמע מדברייך שהיה סמינריון מאוד מוצלח וטוב, ואין לי ספק שבוודאי יצאת ממנו עם תובנות ונקודות שהתחזקו והתבררו. יכול להיות שמי שעמד מאחורי האירגון הטכני והרעיוני של הסמינריון, שכמובן כל רצונותיו וכוונותיו היו מעולות ולגמרי לטובתכן, לא היה כ"כ במודעות או בשימת לב מספיק חזקה לכך שזו אכן נקודה רגישה שיכולה להוות בעייתיות אצל חלק מהבנות. עכשיו, לאחר שהסמינריון כבר עבר ואת שואלת מה ניתן לעשות, היינו מציעים 2 דברים : א, להבין שמה שאת מרגישה זה הכי ר בעולם. ב, כדאי אולי לגשת למישהו מהמארגנים, מאנשי הצוות ולנסות לעורר את תשומת הלב לעיניין, להסביר את התחושות, בכדי שיוכלו ללמוד מכאן להבא ולקחת את זה בחשבון כשיארגנו את הסמינריון הבא או משהו בסגנון. ב, בכדי שתוכלי בכל זאת להפיק את הכי טוב מהסמינריון הזה על אף שלא היית בו משוחררת לגמרי, הייתי ממליצה לך לנסות שניה לשבת עם עצמך, להריץ לאחור את כל היחידות ששמעת ואת כל החוויות שעברת במהלך הסמינריון הזה, ולנסות להצביע על מה קיבלת ממנו ועם מה את יוצאת מכאן להמשך. דבר זה יוכל לחזק את הצדדים של הרווח יותר מן ההפסד ולשנות טיפה גם את ההרגשה בלב. יקרה, מאחלת הרבה הצלחה וטוב בשנה החדשה! אם תרצי לשתף או לשאול יותר, המייל שלי פתוח בפנייך בשמחה גדולה! רק טוב, מיכל יסכה:) Michal66n gmail.com
שאלה: דורות: עלפי מה החליטו מתי יסתימו הסבוראים ומתחילים גאונים וכו
תשובה: בס ד המעבר בין התקופות אינו ברור, לעיתים יש כאלו שהם בשני הגדרים לדוגמת שמואל שלפעמים מתייחסים אליו כתנא למרות שהוא אמורא. בדרך כלל התקופה מוגדרת על בסיס סגנון החיבורים שחיברו הרבנים שחייו באותה התקופה- לדוג  האמוראים עסקו בגמרא- רבינא ורב אשי מהדורות האחרונים של האמוראים ערכו את הכתוב והסבורים עסקו בעבודת עריכה נוספת של הגמרא. הגאונים כבר עסקו במענה של שאלות ותשובות. מקווה שעזרתי